CELEX: 62016CN0029
Language: el
Date: 2016-01-18 00:00:00
Title: Υπόθεση C-29/16: Αίτηση προδικαστικής αποφάσεως την οποία υπέβαλε το Landgericht Stralsund (Γερμανία) στις 18 Ιανουαρίου 2016 — HanseYachts AG κατά Port D’Hiver Yachting SARL, Société Maritime Côte D’Azur, Compagnie Generali IARD SA

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/10
            
         Αίτηση προδικαστικής αποφάσεως την οποία υπέβαλε το Landgericht Stralsund (Γερμανία) στις 18 Ιανουαρίου 2016 — HanseYachts AG κατά Port D’Hiver Yachting SARL, Société Maritime Côte D’Azur, Compagnie Generali IARD SA
   (Υπόθεση C-29/16)
   (2016/C 136/15)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Stralsund
   
      Διάδικοι στην υπόθεση της κύριας δίκης
   
   
      Ενάγουσα: HanseYachts AG
   
      Εναγόμενες: Port D’Hiver Yachting SARL, Société Maritime Côte D’Azur, Compagnie Generali IARD SA.
   
      Προδικαστικό ερώτημα
   
   Όταν το δικονομικό δίκαιο κράτους μέλους προβλέπει συντηρητική απόδειξη, στο πλαίσιο της οποίας διενεργείται πραγματογνωμοσύνη κατόπιν δικαστικής εντολής (εδώ: η «expertise judiciaire» του γαλλικού δικαίου), σε περίπτωση που στο εν λόγω κράτος μέλος διεξάγεται τέτοια συντηρητική απόδειξη και στη βάση των αποτελεσμάτων της κατατίθεται αγωγή μεταξύ των ίδιων διαδίκων εντός του ιδίου κράτους μέλους:
   Αποτελεί στην παραπάνω περίπτωση ήδη το δικόγραφο με το οποίο κινείται η συντηρητική απόδειξη «εισαγωγικό έγγραφο της δίκης ή άλλο ισοδύναμο έγγραφο» κατά την έννοια του άρθρου 30, σημείο 1, του κανονισμού (ΕΚ) 44/2001 (1) ή θεωρείται «εισαγωγικό έγγραφο της δίκης ή άλλο ισοδύναμο έγγραφο» μόνο το εισαγωγικό δικόγραφο της αγωγής;
   
      (1)  Κανονισμός (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001 L 12, σ. 1).